L-aħħar ċifri tal-persuni jirreġistraw għax-xogħol juru li f’Diċembru żdied il-qagħad meta imqabbel ma Diċembru tas-sena l-oħra, iżda naqsu l-persuni li qed ifittxu mpjieg meta imqabbel ma’ Novembru li għadda. L-uffiċju nazzjonali tal-istatistika qal li skont ir-rekords amministrattivi tal-Korporazzjoni tax-Xogħol u t-Taħriġ, f’Diċembru li għadda, persuni jirreġistraw għax-xogħol fiż-żewġ partijiet tar-reġistru, żdiedu b’590 fuq Diċembru tal-2012. Il-qagħad f’Diċembru li għadda kien ta’ 7,401. Iċ-ċifri juru li paragun max-xahar ta’ qabel, il-persuni jirreġistraw għax-xogħol naqsu b’238. Kwazi 42% tal-persuni qegħda għandhom aktar minn 45 sena. Dawn jgħoddu kwazi 3,000 persuna.